Forslag til aftale mellem Europa-Parlamentet, Rådet, Kommissionen, Domstolen, Revisionsretten, Det Økonomiske og Sociale Udvalg og Regionsudvalget om nedsættelse af et rådgivende udvalg for standarder i den offentlige forvaltning

(fremlagt af Kommissionen)

Begrundelse

I sin hvidbog om administrationsreform [1], der blev vedtaget den 1. marts 2000, understregede Kommissionen hovedprincipperne for en serviceorienteret europæisk offentlig administration: afhængighed, ansvar, ansvarlighed, effektivitet og åbenhed.

[1] KOM (2000) 200 endelig.

I aktion 1 i hvidbogens handlingsplan gav Kommissionen tilsagn om at foreslå en aftale mellem EU's institutioner og organer om nedsættelse af et udvalg om standarder i den offentlige forvaltning.

Dette tilsagn er en positiv reaktion på en anmodning fra Europa-Parlamentet, der er baseret på henstillinger, som er udarbejdet af Den Uafhængige Ekspertgruppe i dens 2. rapport af 10. september 1999. Denne gruppe havde for sin del bygget sin henstilling på et omfattende arbejde om etik i det offentlige, som er udført i OECD.

Med henblik på gennemførelse af aktion 1 i hvidbogen om administrationsreform har Kommissionen godkendt nærværende udkast til en aftale mellem EU's institutioner og organer, der vil blive fremsendt til Europa-Parlamentet, Rådet, Domstolen, Revisionsretten samt Det Økonomiske og Sociale Udvalg og Regionsudvalget.

Udkast til en aftale mellem Europa-Parlamentet, Rådet, Kommissionen, Domstolen, Revisionsretten, Det Økonomiske og Sociale Udvalg og Regionsudvalget om nedsættelse af et rådgivende udvalg for standarder i den offentlige forvaltning

Artikel 1

Formål

Europa-Parlamentet, Rådet, Domstolen, Revisionsretten, Det Økonomiske og Sociale Udvalg og Regionsudvalget, herefter benævnt 'parterne', nedsætter herved et rådgivende udvalg for standarder i den offentlige forvaltning, herefter benævnt 'udvalget'.

Artikel 2

Forelæggelse og anmodning om udtalelser

Udvalget har til opgave at rådgive om professionelle etiske standarder i forbindelse med den måde, parterne fungerer på. På anmodning fra en af parterne ydes der rådgivning om principperne for professionel etisk adfærd.

Hver part har ret til at anmode udvalget om udtalelser om principperne for professionelle etiske standarder vedrørende generelle spørgsmål i forbindelse med egne aktiviteter. Udvalget rådgiver ikke i sager vedrørende navngivne eller identificerbare enkeltpersoner.

Den part, der anmoder udvalget om en udtalelse, fastsætter en frist, inden for hvilken denne udtalelse skal gives.

Artikel 3

Samarbejde mellem parterne og udvalget

Parterne samarbejder fuldt ud med udvalget, navnlig med hensyn til fremlæggelse af de nødvendige baggrundsoplysninger.

Artikel 4

Sammensætning

(1) Udvalget består af fem medlemmer, der udpeges på grundlag af deres kompetence og faglige kvalifikationer.

(2) Udpegelsen til medlem kræver navnlig uafhængighed, en uangribelig faglig adfærd samt et solidt kendskab til parternes eksisterende retlige rammer og arbejdsmetoder.

Artikel 5

Udpegelse

Udvalgets medlemmer udpeges ved fælles overenskomst mellem parterne. Der skal tilstræbes en hensigtsmæssig geografisk og kønsmæssig fordeling.

Artikel 6

Embedsperiode

Udvalgets medlemmer udpeges for tre år. Denne periode kan forlænges én gang.

Artikel 7

Formandskab

Udvalget vælger en formand blandt medlemmerne.

Artikel 8

Møder

(1) Udvalget indkaldes af formanden.

(2) Udvalget kan invitere repræsentanter for parterne eller andre, som kan give fornøden rådgivning, til høring.

Artikel 9

Udtalelser

(1) En udtalelse, som ikke vedtages enstemmigt, skal indeholde eventuelle afvigende synspunkter.

(2) Enhver udtalelse offentliggøres umiddelbart efter vedtagelsen.

Artikel 10

Forretningsorden

Udvalget vedtager en forretningsorden.

Artikel 11

Godtgørelse af udgifter

Rejseudgifter og dagpenge i forbindelse med udvalgets møder dækkes i fællesskab af parterne i overensstemmelse med de relevante administrative regler.

Artikel 12

Sekretariat

Parterne stiller et sekretariat til rådighed for udvalget.

Udfærdiget i Bruxelles, den

På Kommissionens vegne

[...]

FINANSIERINGSOVERSIGT

1. Foranstaltningens betegnelse

Forslag til en aftale mellem Europa-Parlamentet, Rådet, Kommissionen, Domstolen, Revisionsretten, Det Økonomiske og Sociale Udvalg og Regionudvalget om nedsættelse af et rådgivende udvalg for standarder i den offentlige forvaltning.

2. Budgetpost

A-7030

3. Retsgrundlag

Kommissionens selvstændige beføjelse til at definere sine egne arbejdsmetoder og til at indgå aftaler vedrørende EU's institutioners og organers funktion.

4. Beskrivelse af foranstaltningen

4.1 Foranstaltningens generelle formål

Udvalget skal rådgive om etiske standarder i forbindelse med EU's institutioners og organers funktion. Der skal rådgives om generelle principper for etisk adfærd.

4.2 Foranstaltningens varighed og nærmere bestemmelser for dens fornyelse

Selve aftalen er af ubegrænset varighed. Det rådgivende udvalg påbegynder det faktiske arbejde, når aftalen er undertegnet, og dets medlemmer er udpeget. Medlemmernes embedsperiode er begrænset til tre år, men de kan genudnævnes én gang.

5. Klassifikation af udgifterne/indtægterne

5.1 Obligatoriske udgifter/Ikke-obligatoriske

5.2 Opdelte bevillinger/Ikke-opdelte bevillinger

5.3 Indtægtstype

Ingen

6. Udgifternes/indtægternes art

- Administrationsudgifter. Det bør bemærkes, at Kommissionen vil foreslå, at alle udgifter dækkes i fællesskab af de EU-institutioner og organer, der underskriver aftalen. Den faktiske fordeling afhænger af antallet af deltagende institutioner og organer samt af de midler, som disse stiller til disposition.

7. Finansielle virkninger

7.1 Beregningsmetode for de samlede omkostninger ved foranstaltningen (fastlæggelse af gennemsnitsomkostninger pr. enhed)

7.2 Omkostningernes fordeling på foranstaltningens elementer

Forpligtelsesbevillinger i mio. EUR (løbende priser)

>TABLE POSITION>

7.3 Driftsudgifter til undersøgelser, ekspertmøder osv., der dækkes via del B

Forpligtelsesbevillinger i mio. EUR (løbende priser)

>TABLE POSITION>

7.4 Forfaldsplan - Forpligtelsesbevillinger/Betalingsbevillinger

mio. EUR

>TABLE POSITION>

8. Forholdsregler mod svig

- Specifikke kontrolforanstaltninger planlagt

9. Oplysninger om cost/effectiveness

9.1 Specifikke og kvantificerbare mål, målgruppe

- Specifikke mål: Det rådgivende udvalg skal, på aftaleparternes anmodning, fremsætte udtalelser om etiske standarder i EU's institutioner og organer. Hvis det er hensigtsmæssigt, vil disse tage form af henstillinger om forbedring af eksisterende regler (f.eks. adfærdskodekser).

- Målgruppe: målgruppen udgøres af offentligt ansatte og ansatte i EU's institutioner og organer, som - sammen med befolkningen - er dem, der i sidste ende skal nyde godt af foranstaltningen.

9.2 Begrundelse for foranstaltningen

I sin hvidbog om administrationsreform, der blev vedtaget den 1. marts 2000, understregede Kommissionen hovedprincipperne for en serviceorienteret europæisk offentlig administration: afhængighed, ansvar, ansvarlighed, effektivitet og åbenhed.

I aktion 1 i hvidbogens handlingsplan gav Kommissionen tilsagn om at foreslå en aftale mellem EU's institutioner og organer om nedsættelse af et udvalg om standarder i den offentlige forvaltning.

Dette tilsagn er en positiv reaktion på en anmodning fra Europa-Parlamentet (resolution af 19. januar 2000), der er baseret på henstillinger, som er udarbejdet af Den Uafhængige Ekspertgruppe i dens 2. rapport af 10. september 1999. Denne gruppe havde for sin del bygget sin henstilling på et omfattende arbejde om etik i det offentlige, som er udført i OECD.

9.3 Kontrol og bedømmelse af foranstaltningen

- Der anvendes følgende resultatindikatorer:

-- output-indikatorer (omfanget af de iværksatte aktiviteter): Det rådgivende udvalg udarbejder udtalelser

-- virkningsindikatorer (måling af resultater i forhold til mål): Ændringer og forbedringer af eksisterende regler for etisk adfærd (adfærdskodekser) i henhold til det rådgivende udvalgs henstillinger. Resultaterne (udtalelsernes kvalitet, virkning på eksisterende rammer) vurderes, når udvalget har fungeret i tre år (svarende til medlemmernes embedsperiode).

10. Udgifter til administration (del a i afsnit iii af det almindelige budget)

Behov i form af menneskelige og administrative ressourcer skal dækkes af den årlige bevilling, som tildeles det administrerende generaldirektorat. Som det fremgår af punkt 6, foreslår Kommissionen, at alle omkostninger til foranstaltningen, herunder ansættelse af personale til udvalgets sekretariat, dækkes i fællesskab af de EU-institutioner og -organer, der underskriver aftalen. Den faktiske fordeling afhænger af antallet af deltagende institutioner og organer samt af de midler, som disse kan stille til disposition af De Europæiske Fællesskabers almindelige budget. En endelig finansieringsoversigt vil blive forelagt Kommissionen til godkendelse sammen med den endelige interinstitutionelle aftale som forhandlet med de andre europæiske institutioner (i begyndelsen af 2001).

Følgende oplysninger omhandler kun de ressourcer, Kommissionen stiller til rådighed.

10.1 Indflydelse på antallet af stillinger

>TABLE POSITION>

10.2 Samlede finansielle omkostninger i forbindelse med ekstra stillinger

Ingen; ½ fast A-stilling vil blive overført fra andre aktiviteter

EUR

>TABLE POSITION>

10.3 Forhøjelse af andre driftsomkostninger på grund af foranstaltningen

EUR

>TABLE POSITION>

Dette beløb svarer til udgifterne over 12 måneder, eftersom aftalens løbetid er ubegrænset.

NB: Dette er et første overslag (se punkt 10).